Kommentti: Ideologisesti työttömän Ossin asuinalue oli meille liian kallis – siksi tyydyimme Sundsbergiin

Kirkkonummen Sundsbergin rakentaminen alkoi 2000-luvun alussa. Alue on keskiluokkaisten lapsiperheiden suosimaa. Arkistokuva vuodelta 2003. Pekka Salonen

Mikko Välimaa

– Pitäisikö järjestää kadulle kunnon porvarillisia näytelmiä?

– Voitetaan niiden sympatiat! Ehdotan, että varaudutaan soppatykillä ja vaatekeräyksellä, kun rahvas saapuu.

Muun muassa tällaisia kommentteja on kirjoitettuasuinalueeniKirkkonummen Sundsbergin Facebook-ryhmään, kun uutiset Etelä-Suomen Vasemmistonuorten ensi lauantaina järjestämästä "yläluokkasafarista" alkoivat levitä verkossa Luokkasafarinideana on tarkkailla bussista asuinalueita, joilla elää "toisten ahkeruudesta hyötyvä ja yhteistä etua polkeva ryhmä".

Asetelma poliitikonaluista bussissa kiertämässä omia kotikulmiakuulostaa niin hullunkuriselta, ettei sille voi oikein kuin nauraa.Luulen, että myöspunavihreä nuoriso joutuu turvautumaan itseironiaan, kun "yläluokkainen" Sundsberg paljastaa tylsät keskiluokkaiset kasvonsa.

On kadunnimiä, joita vieras ei erota toisistaan.

On talorivistöjä, joita asukkaatkaan eivät erota toisistaan.

On tolkuttomasti koiranulkoiluttajia, muttei juurikaan kakkaa (koska yhtä tolkuttoman moni kantaa kakkapusseja mukanaan).

Ja sitten on paljon iloisialapsiajaaikuisia– jolleivät nämä satu olemaan kodeissaanpotemassa hyvinvoinnin tuskaa.

Vakavasti puhuen Vasemmistonuorten luokkabussiretki on minusta ihan hyvä idea – jos se lisää avointakeskustelua tulonjaosta, verotuksesta ja tulonsiirroista.

Matkavinkiksi nuorillekerronkin, kuinka itse päädyin asumaan Sundsbergiin. Rahastahansiinäoli kyse, kuten yhteiskunnassa pohjimmiltaan on,jos sallitte vulgaarin marxilaisen näkemyksen.

Viisihenkisen perheemme toiveissa eli pitkään muutto Kirkkonummelta Helsingin Haagaan.

Vuosia sopivaa asuntoa etsittyämme totesimme, että tolkuttomien – noin 5000 euroa hipovien – neliöhintojen takia on järkevää jäädä Kirkkonummelle, jossa käytetyn perheasunnon saareilulla3000 eurolla.

Valinta osoittautuihyväksi. Hämmästykseni oli silti melkoinen, kun muutama viikko takaperin luin uutisista Suomea kuohuttaneesta "ideologisesti työttömästä" Ossista.

Ossi, joka on muuten kanssani samaa nelikymppisten ikäluokkaa, kertoi leppoisasta elostaan haaveitteni Haagassa.

Tulonsiirtojen ansiosta Ossilla oli varaa siihen, johon minulla ei ikinä ollut.

Tätä juttua varten googlailin, mitä maksaa asuminen Vasemmistoliiton perinteisessä helsinkiläisessä linnakkeessa Kalliossa. Siellä lähestytään asuntojenhinnat.fi-palvelun mukaan nyt 5800 euron neliöhintoja.

Kyllä kalliita taloja meiltä Sundsbergistäkin löytyy, mutta aika harva yltää tähän hintaluokkaan!

En tietenkään väitä, etteikö Sundsbergissä asuisi hyvinvoivia ja hyvin toimeentulevia ihmisiä. Alueen hyvätuloisuusjohtuu kuitenkin ennen muuta siitä, että suurin osa asukkaista on työssäkäyvää, veroja maksavaa keskiluokkaa.

Pienituloisille,opiskelijoille taieläkeläisille ei ole ollut tarjolla sopivia asuntoja, mutta eipähätää hyvät poliitikkonuoret, pian sellaisiakin on valmistumassa.

Suomalaisen yhteiskunnan ongelmista suurin ei yhtä kaikki ole asuinpaikanvalinnanvapaudesta seuraava"sundsbergiläistyminen", eikä liioin vanhan rahan westendiläisyys.Ongelmamme on, että laajastatulojen tasauksesta huolimattahuonompiosaiset putoavat kelkasta, ja taantuvia alueita syntyypk-seudulle ja etenkin maakuntiin.

Tähän kurjuuteen ei tepsi keskiluokanleimaaminen, joka osataan kyllä oikeallakin.Kaltaisiani puurtajia ovat syyttäneet "kermankuorijoiksi" aiemmin myös kokoomuksen ja vihreiden politiikan konkarit.

Kaupunki-ideologi Osmo Soininvaarallekin (vihr.) vaan terveiset, että ehkäpä minullakin on varaa muuttaa Helsinkiin, kun lapset ovat muuttaneet kotoa.

Vasemmistonuorille tämä tieto voi olla sillä tapaa ikävä, ettäeläkeläisenä elän sitten ihan oikeasti heidänkin maksamisensa tulonsiirtojen varassa.

P.S. Tämän kommentin kirjoittamisen jälkeen Sundsberg-ryhmässä virisi ajatus kutsua luokkaretkeläiset makkaralle. Nähtäväksi jää, toteutuu idea. Hyvä se on!